OpenLLM-France/wikimedia huggingface dataset:
# Vara

* No s'ha de confondre amb varà.
«Vara» té aquests significats:
* Vara (unitat de longitud), unitat de longitud antigament usada profusament a Europa que equival a tres peus
* Vara o bastó, estri de canya, de fusta o d'altres materials lleugers; usat per caminar en llocs difícils
* Vara, riu de la Ligúria, al nord-est d'Itàlia
* Vara de Rey, municipi de la província de Conca a la comunitat autònoma de Castella-La Manxa
* Vara d'alcalde, bastó usat com a insígnia d'autoritat, que porten els alcaldes i tinents d'alcalde
* Biografies:
** Agustín Vara Sánchez (Pobladura del Valle, 1973), futbolista castellà
** Joaquim Vara del Rey i Rubio (Eivissa, 1840 - Cuba, 1898), militar que va destacar en la guerra Hispano-estatunidenca
** Julian Vara López (Las Rozas de Madrid, 1983), futbolista espanyol que ocupa la posició de migcampista
Viccionari
# Veça villosa

La veça villosa o veça peluda (Vicia villosa) és una lleguminosa nativa d'Europa i Àsia occidental, és una planta farratgera.

## Taxonomia

Hi ha diverses subespècies :
* Vicia villosa ssp. ambigua (Guss.) Kerguelen (= ssp. elegantissima, ssp. pseudocracca)
* Vicia villosa ssp. eriocarpa (Hausskn.) P.W.Ball
* Vicia villosa ssp. microphylla (d'Urv.) P.W.Ball
* Vicia villosa ssp. varia (Host) Corb. (= ssp. dasycarpa)
* Vicia villosa ssp. villosa

## Descripció

Planta enfiladissa perenne i pilosa amb fulles pinnades amb circell terminal dividit. La flor fa de 15 a 17 mm al principi és groguenca, després passa a blanc blavosa i després de diferentrs colors en l'espiga. Floreix a l'estiu. El fruit és un llegum de 2x1 cm.

## Cultiu

La veça peluda es fa servir àmpliament en l'agricultura biològica dels Estats Units com a adob verd durant l'hivern, ja que és una planta resistent i pot fixar més de 100 kg de nitrogen per hectàrea. Com inconvenients té el de tenir una gran proporció de llavors dures (que no germinen de seguida) i que algunes plantes germinen tard quan el conreu principal està implantat i les veces es comporten com males herbes. Això és un problema sobretot si es cultiva blat.

### Rotació de conreus

En agricultura biològica es sembra la veça peluda abans de les tomaqueres. Quan es planten les tomaqueres aquestes veces es tallen i fan de mulching, adob, combaten la sortida d'herbes i preserven la humitat del sòl.

## Enllaços externs

* Managing Cover Crops Profitably (anglès)
* Alternative Field Crops Manual (anglès)
* TurfFiles Hairy Vetch Weed ID (anglès)
* Photo gallery (anglès)
* Secció del gènere Vicia de Flora Ibèrica (castellà)

## Notes

* ↑ «Organic Gardening Magazine». Arxivat de l'original el 2008-04-12. [Consulta: 18 octubre 2010].
# Vicent Vilar i David

Vicent Vilar David (Manises, 28 de juny de 1889 - 14 de febrer de 1937) fou un laic mort per les seves creences al començament de la Guerra civil espanyola. Considerat màrtir, és venerat com a beat per l'Església catòlica.

## Biografia

Nasqué a Manises, el menor dels vuit fills de Just Vilar Arenes i Carmen David Gimeno. Va estudiar al poble, cursà el batxillerat al col·legi dels escolapis a València i estudià enginyeria industrial a l'ETSEIB de Barcelona. Es casà amb Isabel Rodes Reig el 30 de novembre de 1922.
En morir son pare, prengué la direcció de l'empresa familiar de ceràmica, Hijos de Justo Vilar. En esclatar la Guerra Civil espanyola, l'agost de 1936, fou destituït del seu càrrec de secretari i professor de l'escola de ceràmica, degut a la seva condició de catòlic. Fou detingut i en l'interrogatori del 14 de febrer de 1937 va reafirmar la seva fe catòlica, per la qual cosa fou condemnat i mort.
Fou beatificat en 1995 per Joan Pau II. Les restes mortals se'n veneren en l'església de Sant Joan Baptista de Manises.

## Enllaços externs

* Biografia
* Biografia a la Diòcesi de València Arxivat 2017-02-15 a Wayback Machine.
* Biografia
# Verricourt

Verricourt és un municipi francès situat al departament de l'Aube i a la regió del Gran Est. L'any 2007 tenia 45 habitants.

## Demografia
### Població

El 2007 la població de fet de Verricourt era de 45 persones. Hi havia 21 famílies de les quals 8 eren unipersonals (4 homes vivint sols i 4 dones vivint soles) i 13 parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 22 habitatges, 20 eren l'habitatge principal de la família i 2 eren segones residències. 17 eren cases i 5 eren apartaments. Dels 20 habitatges principals, 12 estaven ocupats pels seus propietaris i 9 estaven llogats i ocupats pels llogaters; 2 tenien dues cambres, 2 en tenien tres, 10 en tenien quatre i 6 en tenien cinc o més. 19 habitatges disposaven pel capbaix d'una plaça de pàrquing. A 13 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Verricourt el 2009. :
| Homes | Edats | Dones |
| 4 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 27 persones, 20 eren actives i 7 eren inactives. De les 20 persones actives 18 estaven ocupades (7 homes i 11 dones) i 1 aturada (1 home). De les 7 persones inactives 4 estaven jubilades, 2 estaven estudiant i 1 estava classificada com a «altres inactius».

### Activitats econòmiques

Els 2 establiments que hi havia el 2007 eren d'empreses de comerç i reparació d'automòbils.
L'any 2000 a Verricourt hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Verricourt a l'INSEE.
* Évolution et structure de la population Fitxa amb el detall de dades de Verricourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vilamatièr

Vilamatièr (francès Villematier) és un municipi del departament francès de l'Alta Garona, a la regió d'Occitània.

## Monuments

* Església.

## Referències

* ↑ Toponímia occitana
# Vilamartín de Valdeorras

Vilamartín de Valdeorras és un municipi de la Província d'Ourense a Galícia. Pertany a la Comarca de Valdeorras.
Evolució demogràfica :
| 1900 | 1930 | 1950 | 1981 | 2001 | 2011 | 2021 |
| 3.866 | 4.190 | 4.059 | 3.126 | 2.489 | 2.047 | 1.837 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||||

## Subdivisions municipals

| CP | Parròquia | Entitat de població | Població (2009) |
| 32315 | Arcos (San Lourenzo) | Arcos | 201 |
| 32315 | Arnado (San Clemente) | Arnado | 51 |
| 32340 | Correxáis (San Pedro) | Correxáis | 52 |
| 32340 | Correxáis (San Pedro) | Penouta | 32 |
| 32340 | San Miguel do Outeiro (San Miguel) | San Miguel do Outeiro | 54 |
| 32340 | Valencia do Sil (San Bernabé) | Valencia do Sil | 99 |
| 32340 | Vilamartín de Valdeorras (San Xurxo) | Vilamartín de Valdeorras | 754 |
| 32348 | Vilamartín de Valdeorras (San Xurxo) | Valdegodos | 290 |
| 32348 | Cernego (San Víctor) | Cernego | 35 |
| 32348 | Cernego (San Víctor) | Robledo, O | 19 |
| 32348 | Córgomo (Santa Coloma) | Córgomo | 242 |
| 32348 | Mazo, O (San Antonio) | Mazo, O | 31 |
| 32348 | Portela, A (San Xulián) | Baxeles | 50 |
| 32348 | Portela, A (San Xulián) | Portela, A | 127 |
| 32348 | San Vicente de Leira (San Vicente) | San Vicente de Leira | 127 |
# Václav Neumann

Václav Neumann (Praga, 29 de setembre de 1920 - Viena, 2 de setembre de 1995) fou un director d'orquestra, violinista i viola txec, molt prestigiós com a intèrpret dels compositors del seu país, especialment de l'obra de Smetana, Dvořák, Martinů i Miloslav Kabeláč.
Neumann va estudiar al Conservatori de Praga. Va rebre classes de violí de Josef Micka i de direcció orquestral amb Pavel Dědeček i Metod Doležil. Va cofundar el Quartet Smetana, del qual va ser primer violí entre 1945 i 1947, data a partir de la qual va ser substituït per Jiří Novák. Com a director d'orquestra va tenir els seus primers llocs importants a Karlovy Vary i a Brno. El 1956 va ser nomenat director de l'Òpera Còmica de Berlín (Komische Oper Berlin). Va deixar el lloc el 1964, quan va ser nomenat director de l'Orquestra de la Gewandhaus de Leipzig. Va romandre en aquest lloc fins que el 1968 es va convertir en el principal director de l'Orquestra Filharmònica Txeca, on romandria fins a 1990.

## Referències

* ↑ Kozinn, Allan. «Vaclav Neumann; Conductor, 74, Led Czech Philharmonic» (en anglès). The New York Times. [Consulta: 26 desembre 2016].
# Vionnaz

Vionnaz és un municipi del cantó suís del Valais, situat al districte de Monthey.

## Toponímia

El z final no serveix més que per marcar la paraula plana i no hauria de ser pronunciada; a la seva llengua d'origen, s'escriu Viona.

## Situació

La comuna de Vionnaz es troba entre la de Collombey-Muraz i Vouvry. Aquesta ciutat també fa frontera amb l'Alta Savoia durant 5 quilòmetres, especialment al seu punt més alt, el Tour de Don (1998 m). Vionnaz és un poble de més de 2.600 habitants, situat al Baix Valais i construït sobre el con al·luvial del torrent Greffaz. La ciutat s'estén a la plana, però també a diversos pobles de la muntanya, com ara: Beffeux, Bonne Annee, Le Chêne, Les Crosats i els pobles de Mayen, Revereulaz, Torgon i La Jorette .

## Història

Tradicionalment construïdes amb fusta i pedra, molt juntes, les cases eren objectius fàcils del foc. Així, diversos sinistres destructors van assolar els pobles de la ciutat. El foc del 20 d'agost de 1800 que va tocar Vionnaz i durant el qual part de les campanes de l'església van quedar distorsionades per la calor. El 1929, el poble de Torgon es va veure afectat al seu torn per un incendi provocat per un llamp el 24 de juliol. De les 19 cases del poble, 16 van ser completament destruïdes. També destacar la destrucció del poble de Mayen, la nit del 14 de novembre de 1946. El poble es va reconstruir del 1946 al 1948 amb l'ajut dels confederats.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* 1 2 «Vionnaz» (en italià). [Consulta: 10 setembre 2020].
* ↑ «Swiss Federal Statistical Office».
# Voznessenka (Àban)

* Per a altres significats, vegeu «Voznessenka».
Voznessenka (en rus: Вознесенка) és un poble del krai de Krasnoiarsk, a Rússia, segons el cens del 2010 tenia 262 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Viatxeslav Xevtxuk

Viatxeslav Xevtxuk (Lutsk, Unió Soviètica, 13 de maig de 1979) és un futbolista ucraïnès. Juga de defensa i el seu equip actual és el FC Xakhtar Donetsk.

## Biografia

Vyacheslav Shevchuk, que actua com a defensa per la banda esquerra va començar la seva carrera futbolística en les categories inferiors del FC Podillya Khmelnytskyi. El 1996 debuta amb la primera plantilla del club. Aquesta temporada l'equip descendeix de categoria en quedar en la posició 22a de la Persha Liha.
A l'any següent fitxa pel PFK Metalurg Zaporizhia.
La temporada 2000-01 milita en el FC Xakhtar Donetsk, on aconsegueix guanyar un títol, la Copa d'Ucraïna.
El 2002 fitxa pel Metalurg Donetsk, encara que solament va estar mig any, ja que davant la falta d'oportunitats de jugar va decidir anar-se'n al Shinnik Yaroslavl.
La temporada 2004-05 milita en el FC Dnipro Dnipropetrovsk.
En finalitzar aquesta campanya torna a fitxar pel FC Xakhtar Donetsk. Amb aquest equip aconsegueix diversos títols: dos Lligues, una Copa i una Supercopa d'Ucraïna.

## Internacional

Va participar amb les divisions inferiors del seu país. Va disputar 19 partits amb la selecció sub-21, en la qual va arribar a ser el capità.
Ha estat internacional amb la selecció de futbol d'Ucraïna en 14 ocasions. El seu debut amb la samarreta nacional es va produir l'11 de juny de 2003 en un partit contra Grècia (0-1).

## Clubs

| Club | País | Any |
| FC Podillya Khmelnytskyi | Ucraïna | 1996-1997 |
| PFK Metalurg Zaporizhia | Ucraïna | 1997-2000 |
| FC Xakhtar Donetsk | Ucraïna | 2000-2001 |
| Metalurg Donetsk | Ucraïna | 2002 |
| FC Shinnik Yaroslavl | Ucraïna | 2002-2004 |
| FC Dnipro Dnipropetrovsk | Ucraïna | 2004-2005 |
| FC Xakhtar Donetsk | Ucraïna | 2005- |

## Títols
### FC Xakhtar Donetsk

* 2 Lligues d'Ucraïna (2006 i 2008)
* 2 Copes d'Ucraïna (2001 i 2008)
* 1 Supercopa d'Ucraïna (2008)
* 1 Copa La Manga (2007)

## Referències

* ↑ http://shakhtar.com/en/team/player/?id=72

## Enllaços externs

* Fitxa de Vyacheslav Shevchuk (www.fussballdaten.de) (alemany)
* Fitxa de Vyacheslav Shevchuk (www.weltfussball.de) (alemany)
* Fitxa de Vyacheslav Shevchuk (www.transfermarkt.de) (alemany)
# Virus de les taques cloròtiques de la pomera

El virus de les taques cloròtiques de la pomera, també conegut com a ACLSV (de l'abreviació en anglès de: Apple chlorotic leaf spot virus) és un fitovirus del gènere Trichovirus, de la família Betaflexiviridae. És l'agent causant de la malaltia de les taques cloròtiques de la pomera i altres patologies d'arbres fruiters i ornamentals de la família de les rosàcies. és un patògen àmpliament distribuit al món.

## Descripció

Els virions són cilíndrics, filamentosos i flexuosos d'estructura helicoidal d'uns 720 nm. de llargada per 12 nm. de diàmetre. Són virus d'ARN monocatenari positiu per tant contenen una única molècula d'ARN de cadena senzilla de sentit positiu, la qual té 7.555 nucleòtids (7,55 kb). Es transmet de forma mecànica, sovint en el procés de l'empelt.

## Simptomatologia

Els símptomes que causa a la planta hoste són múltiples i varien en funció de l'època, l'espècie, la varietat o el cultivar. Els símptomes més comuns en els empelts de cultivars de pomera són l'aparició de taques i línies cloròtiques en fulles, defoliació prematura, decaïment de branques i branquillons, ennegriment i necrosi de l'escorça. El virus pot ser latent en els empelts i ser traspassat al portaempelt. Aquest fet pot provocar la necrosi de l'escorça del portaempelt i la pèrdua de fins un 30 per cent del rendiment del fruiter. Pot provocar també l'aparició de taques brunenques a les pomes, d'aparença semblant a colps, convertint-les en no comerciables.
En la majoria de fruiters de fruita dolça (Prunus sp, Pyrus sp, Cydonia...) pot crear incompatibilitat entre el portaempelt i empelt creant danys i pèrdues en la producció. En codonyers, pereres, presseguers, arços (Crataegus spp.) i aranyoners provoca clorosi, mosaics i taques cloròtiques. En pruners i cirerers també pot provocar la necrosi del fruit i un esquerdament de l'escorça.

## Referències

* ↑ Assumpció Moret Benaset; Martí Nadal Puigdefàbregas. Noms comuns de les malalties de les plantes. Barcelona: Universitat de Barcelona, 2001. ISBN 8493100161.
* 1 2 3 4 5 VVAA. Patógenos de plantas descritos en España. 2ª. Ministerio de Medio Ambiente y Medio Rural y Marino, 2010. ISBN 978-84-491-0954-6.
* 1 2 3 «Apple chlorotic leaf spot virus». New York State IPM Program. [Consulta: 27 març 2020].
* 1 2 «Descriptions and Lists from the VIDE Database». Apple chlorotic leaf spot trichovirus. Arxivat de l'original el 20 de març 2020. [Consulta: 27 març 2020].
* ↑ «Invasive Species Compendium». CABI. [Consulta: 27 març 2020].
# Vince Gilligan

Vince Gilligan (Richmond, 10 de febrer de 1967) és un escriptor, director i productor estatunidenc. És el creador d'una de les sèries més aclamades de televisió, Breaking Bad i també ha treballat a altres sèries destacades com The X-Files i The Lone Gunmen. Es va graduar a la Tisch School of the Arts de la Universitat de Nova York.

## Biografia

Gilligan va néixer a Richmond, Virgínia, i va créixer a Farmville i Chesterfield County. Després de graduar-se a la L.C. Bird High School, va anar a la Universitat de Nova York (NYU), on va obtenir la llicenciatura en Belles Arts, i el grau en producció de pel·lícules de la NYU's Tisch School of the Arts. Mentre era a NYU, va escriure el guió per a Home Fries, que més tard va ser portada al cinema amb Drew Barrymore i Luke Wilson com a protagonistes. Gilligan va rebre el Virginia Governor's Screenwriting Award el 1999 pel seu guió.

## Carrera

El seu gran èxit es va produir quan va guanyar diversos premis com a productor pel drama televisiu de la Fox, Expedient X (The X-Files). Ell en va ser el coproductor executiu de 44 episodis, el productor executiu de 40, el coproductor de 24 i el productor supervisor de 20. Després de The X-Files, va ser productor executiu de totes trenta episodis de The Lone Gunmen.
Gilligan és conegut per haver creat, escrit, dirigit i produït el drama de l'AMC, Breaking Bad. El 2008 va ser nominat per Primetime Emmy Award com a millor director per l'episodi pilot i el 2012, va ser nominat una altra vegada en la mateixa categoria per l'episodi "Face Off".

## Filmografia
### Cinema

* Wilder Napalm (1993)
* Home Fries (1998)
* Hancock (2008)

### Televisió
## Premis i nominacions
### Nominacions

* 1997. Primetime Emmy a la millor sèrie dramàtica per The X-Files
* 1997. Primetime Emmy al millor guió per a sèrie dramàtica per The X-Files
* 1998. Primetime Emmy a la millor sèrie dramàtica per The X-Files
* 2008. Primetime Emmy al millor director en sèrie dramàtica per Breaking Bad
* 2009. Primetime Emmy a la millor sèrie dramàtica per Breaking Bad
* 2010. Primetime Emmy a la millor sèrie dramàtica per Breaking Bad
* 2012. Primetime Emmy a la millor sèrie dramàtica per Breaking Bad
* 2012. Primetime Emmy al millor director en sèrie dramàtica per Breaking Bad

## Referències

* ↑ McConnell, Jim. «Our Man in Hollywood». Chesterfield Monthly. Arxivat de l'original el 26 de setembre 2013. [Consulta: 14 setembre 2013].
* ↑ "Biography at Mahalo" November 25, 2009.
* ↑ "Breaking Bad Biography" AMC June 29, 2013
# Volgoelektrossetstroi

Volgoelektrossetstroi (en rus: Волгоэлектросетьстрой) és un poble (un possiólok) de l'óblast de Lípetsk, a Rússia, que el 2013 tenia 315 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Wailuku

Wailuku és una concentració de població designada pel cens dels Estats Units a l'estat de Hawaii. Segons el cens del 2000 tenia 12.296 habitants. Wailuku és la seu de comtat del Comtat de Maui

## Demografia

Segons el cens del 2000, Wailuku tenia 12.296 habitants, 4.535 habitatges, i 3.016 famílies La densitat de població era de 937,22 habitants per km².
Dels 4.535 habitatges en un 29,1% hi vivien nens de menys de 18 anys, en un 48,4% hi vivien parelles casades, en un 12,7% dones solteres, i en un 33,5% no eren unitats familiars. En el 25,7% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,28.
Per edats la població es repartia de la següent manera: un 23,7% tenia menys de 18 anys, un 7,0% entre 18 i 24, un 30,3% entre 25 i 44, un 23,9% de 45 a 64 i un 15,1% 65 anys o més.
L'edat mediana era de 38,5 anys. Per cada 100 dones hi havia 99,45 homes. Per cada 100 dones de 18 o més anys hi havia 97,04 homes.
La renda mediana per habitatge era de 45.587 $ i la renda mediana per família de 51.441 $. Els homes tenien una renda mediana de 33.429 $ mentre que les dones 26.487 $. La renda per capita de la població era de 20.503 $. Aproximadament el 8,1% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wailuku». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Wailuku». American Fact Finder. Oficina del Cens dels Estats Units, 15-09-2010.
# Waimajã

El waimajã (Waimaha), genèricament conegut com a Bará o (septentrional) Barasano, és una llengua que pertany al grup central de les llengües tucanes, i és parlada a Colòmbia i al Brasil. Pel 1971 els parlants de la llengua vivien generalment als llarg dels rius colombians Colorado, Yapu, Inambu, Macucu, i Tiquie. El 2004 tenia uns 500 parlants, uns 43 d'ells al Brasil.

## Escriptura

El bara està escrit en alfabet llatí. Una ortografia es defineix en un llibre publicat el 1976 pel govern colombià i SIL International. Els grafemes utilitzats són : ⟨a, e, i, o, u, ʉ⟩ per les vocals, i ⟨b, c, qu, d, g, gu, j, m, n, ñ, p, r, t, w⟩ per les consonants. Les vocals nasalitzades s'indiquen mitjançant tilde: ⟨ã, ẽ, ĩ, ,õ, ũ, ʉ̃⟩. El to baix no està indicat i el to alt es pot indicar amb accent agut on hi ha ambigüitat: ⟨á, é, í, ó, ú, ʉ́⟩.

## Fonologia

Les taules presenten la fonologia del waimaja

### Vocals

Vocals i vocals nasalitzades :
| | Anterior | Central | Posterior |
| Tancada | ⟨i⟩ i ⟨ĩ⟩ ĩ | ⟨ʉ⟩ ɨ ⟨ʉ̃⟩ ɨ̃ | ⟨u⟩ u ⟨ũ⟩ ũ |
| Mitjana | ⟨e⟩ e ⟨ẽ⟩ ẽ | | ⟨o⟩ o ⟨õ⟩ õ |
| Oberta | | ⟨a⟩ a ⟨ã⟩ ã | |

### Consonants

| | | Bilabial | Dental | Palatal | Velar | Glotal |
| Oclusives | Sordes | ⟨p⟩ p | ⟨t⟩ t | | ⟨c, qu⟩ k | |
| Oclusives | Sonores | ⟨b⟩ b | ⟨d⟩ d | | ⟨g, gu⟩ ɡ | |
| Fricatives | Fricatives | | ⟨s⟩ s | | | ⟨h⟩ h |
| Africades | Sordes | | | ⟨c⟩ t͡ʃ | | |
| Africades | Aspirades | | | ⟨j⟩ d͡ʒ | | |
| Liquides | Liquides | | ⟨r⟩ r | | | |
| Semivocals | Semivocals | ⟨w⟩ w | | | | |

## Referències

* ↑ Stolte, Joel and Nancy «A Description of Northern Barasano Phonology» (en anglès). Linguistics, 9, 75, 1971, pàg. 86–92. DOI: 10.1515/ling.1971.9.75.86. ISSN: 1613-396X.
* ↑ Aikhenvald, 1996, p. 106, note 1.
* ↑ Stolte, 1976
* ↑ Aikhenvald, 1996, pp. 106-107.

## Bibliografia

* (anglès) Aikhenvald, Alexandra Y., Areal Diffusion in Northwest Amazonia: The Case of Tariana, Anthropological Linguistics, 38:1, pp. 73-116, 1996.
* Joel A. Stolte i Nancy I. Stolte, « Fonología del barasano del norte », a Sistemas fonológicos de idiomas colombianos 3, Lomalinda : Editorial Townsend., Instituto Lingüístico de Verano, p. 83-93, 1976. (online)